A 2008-as labdarúgó-Európa-bajnokságon, a 2012-es labdarúgó-Európa-bajnokságon, valamint a 2016-os labdarúgó-Európa-bajnokságon az UEFA JB játékvezetőként foglalkoztatta. 2008-ban a játékvezetői keret tagjaként 4. bírói (tartalék) feladatokat végzett. Személyében 12 év után működik közre honi játékvezető. 2016-ban a nyitómérkőzéssel kezdte a tornát. Sir Stanley Rous:"Már az a játékvezető is megtisztelve érezheti magát, aki a nagy világverseny első mérkőzését dirigálhatja. Egy nagy színjáték prológusaként irányt szabhat a többi kollégájának". Az utolsó pillanatig esélyes volt (csapatával) a döntő vezetésére, végül 4. (tartalék) bíróként zárhatta a labdarúgó eseményt. Magyar bírók közül a legtöbb mérkőzésen, kettő tornán Zsolt István 1 (+2 selejtezők, 2 partbíró), Palotai Károly három tornán 1 (+5 selejtezők), Puhl Sándor három tornán 3 (+5 selejtezők) alkalommal működött. Kassai a 4. magyar bíró, aki Európa-bajnokságon tevékenykedett és 5 (+11 selejtezők) mérkőzést vezetett.